| Puckaslenk. *Puck* |
| --- |
|        |
| *Turgaus aikštė* |
|  |
| 

PuckasPuckas

54°42′0″ š. pl. 18°24′0″ r. ilg.﻿ / ﻿54.70000°š. pl. 18.40000°r. ilg.﻿ / 54.70000; 18.40000﻿ (Puckas)Koordinatės: 54°42′0″ š. pl. 18°24′0″ r. ilg.﻿ / ﻿54.70000°š. pl. 18.40000°r. ilg.﻿ / 54.70000; 18.40000﻿ (Puckas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Lenkijos vėliava Lenkija |
| **Vaivadija** | {{{alias}}} Pamario vaivadija |
|  |
| **Įkūrimo data** | XII a. |
|  |
| **Gyventojų** (2006) | 11 329  |
| **Plotas** | 4,9 km² |
| **Tankumas** (2006) | 2 312 žm./km² |
| **Altitudė** | 20 m |
|  |
| **Tinklalapis** | www.miasto-puck.com |
|  **Vikiteka** | Puckas |

**Puckas** (lenk. *Puck*; vok. *Putzig*) – miestas Lenkijos šiaurės vakaruose. Įsikūręs Gdansko Pomerelijoje, ant Pucko įlankos kranto, piečiau Helio nerijos, į pietus nuo Plutnicos upės žiočių.

1975–1998 m. priklausė Gdansko vaivadijai, o nuo 1999 m. yra Pamario vaivadijos Pucko apskrities centras.

Tai žvejybos uostas, kurortas, plėtojamas turizmas, vandens sportas (yra jachtų uostas). Yra krašto muziejus, žvejybos skansenas, gotikinė Šv. Petro ir Pauliaus bažnyčia. Apylinėse yra Pamario kraštovaizdžio parkas.

Istorija
--------

Gyvenvietė prekyviete ir uostu tapo maždaug VII a. Viduramžiais miestas vadintas skirtingai: 1277 m. dokumente kaip *Putzc*, *Pusecz* (1277 m.), *Puczse* ir *Putsk* (1288 m.), *Pucz* (1289 m.). XIII a. antrojoje pusėje buvo Pamario Rytų kunigaikščių kaštelionų miestas. 1309 m. kaip dalis Pomerelijos atsidūrė Kryžiuočių ordino valdžioje. 1348 m. Puckui buvo suteiktos miesto teisės. Antrosios Torunės taikos sutarties sąlygomis kartu su visa Karališkąja Prūsija atiteko Lenkijai. Čia rinkosi žemietijų seimeliai ir teismai.

Prie Žygimanto Augusto buvo kaperių laivyno bazė. Valdant Vladislovui Vazai čia pastatyta tvirtovė, įkurtas karinis uostas.

Po 1772 m. ATR padalijimų, miestas atiteko Prūsijos karalystei. Po Pirmojo pasaulinio karo Versalio sutarties sąlygomis Puckas buvo perleistas Antrajai Lenkijos Respublikai. Karo pabaigoje, 1918 m. padedant prancūzams ir britams, Pucke buvo įkurtas Lenkijos karinis laivynas, nors tai nesėkmingai bandyta padaryti keliais šimtmečiais anksčiau. 1920 m. mieste atšvęstas Lenkijos atgautas priėjimas prie Baltijos jūros. Iki kol 3-ajame dešimtmetyje buvo įkurtas Gdynės uostas, Puckas buvo vienintelis šalies uostas ir pagrindinė Lenkijos karinio laivyno bazė iki Antrojo pasaulinio karo.

Nacistinės Vokietijos okupacijos metais Pucke nuo 1941 iki 1944 m. veikė Štuthofo koncentracijos stovyklos skyrius. Pucko kapinėse palaidoti 234 koncentracijos stovyklos kaliniai, žuvę per stovyklos evakavimą; tarp jų lietuviai A. Lipniūnas, A. Šapalas.

Po karo miestas atiteko Lenkijos Liaudies Respublikai.

Galerija
--------

* Šv. Petro ir Pauliaus bažnyčiaŠv. Petro ir Pauliaus bažnyčia
* Atminimo lenta kun. Alfonsui Lipniūnui Šv.Petro ir Povilo bažnyčioje (viršuje, kairėje)Atminimo lenta kun. Alfonsui Lipniūnui Šv.Petro ir Povilo bažnyčioje (viršuje, kairėje)
* Jachtų uostasJachtų uostas
* Miestelio vaizdas nuo Pucko įlankos pusėsMiestelio vaizdas nuo Pucko įlankos pusės
* Paminklas Lenkijos atgautam priėjimui prie Baltijos jūrosPaminklas Lenkijos atgautam priėjimui prie Baltijos jūros

Išnašos
-------

1. 1 2 3 4 5 6  *Puckas*. Visuotinė lietuvių enciklopedija, T. XIX (Pre-Reu). – Vilnius: Mokslo ir enciklopedijų leidybos institutas, 2011
2. ↑  Górski, p. 89-90, 207

Šaltiniai ir nuorodos
---------------------

* Górski, Karol (1949). *Związek Pruski i poddanie się Prus Polsce: zbiór tekstów źródłowych* (lenkų). Poznań: Instytut Zachodni. p. XXXVII.
* Puck // Słownik geograficzny Królestwa Polskiego, t. IX: Pożajście – Ruksze, Warszawa 1888, s. 267
* Miesto oficiali internetinė svetainė
* Apie Pucko miestą
* Istorinės fotografijos